CELEX: C2005/093/01
Language: da
Date: 2005-04-16 00:00:00
Title: Domstolens dom (Store Afdeling) af 22. februar 2005 i sag C-141/02 P, Kommissionen for De Europæiske Fællesskaber mod T-Mobile Austria GmbH (Appel — EF-traktatens artikel 90, stk. 3 (nu artikel 86, stk. 3, EF) — afgiftsbeløb pålagt GSM-operatører af Republikken Østrig — delvis afvisning af klagen — formaliteten)

16.4.2005   
            
            
               DA
            
            
               Den Europæiske Unions Tidende
            
            
               C 93/1
            
         
      DOMSTOLENS DOM
   
   (Store Afdeling)
   af 22. februar 2005
   i sag C-141/02 P, Kommissionen for De Europæiske Fællesskaber mod T-Mobile Austria GmbH (1)
   
   (Appel - EF-traktatens artikel 90, stk. 3 (nu artikel 86, stk. 3, EF) - afgiftsbeløb pålagt GSM-operatører af Republikken Østrig - delvis afvisning af klagen - formaliteten)
   (2005/C 93/01)
   Processprog: tysk
   I sag C-141/02 P, angående appel i henhold til artikel 49 i Domstolens statut, iværksat den 15. april 2002, Kommissionen for De Europæiske Fællesskaber (befuldmægtigede: W. Mölls og K. Wiedner), støttet af Den Franske Republik (befuldmægtigede: G. de Bergues og F. Million), de andre parter i sagen: T-Mobile Austria GmbH, tidligere max.mobil Telekommunikation Service GmbH, Wien (Østrig), (avocats: A. Reidlinger, M. Esser-Wellié og T. Lübbig), Kongeriget Nederlandene (befuldmægtiget: H.G. Sevenster), har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans, A. Rosas og A. Borg Barthet samt dommerne J.-P. Puissochet (refererende dommer), R. Schintgen, N. Colneric, S. von Bahr, M. Ilešič, J. Malenovský, J. Klučka og U. Lõhmus; generaladvokat: M. Poiares Maduro; justitssekretær: ekspeditionssekretær M.-F. Contet, den 22. februar 2005 afsagt dom, hvis konklusion lyder således:
   
               1)
            
            
               Dommen, der blev afsagt af De Europæiske Fællesskabers Ret i Første Instans den 30. januar 2002, max.mobil mod Kommissionen (sag T-54/99), ophæves.
            
         
               2)
            
            
               Sagen, som selskabet max.mobil Telekommunikation Service GmbH har anlagt ved De Europæiske Fællesskabets Ret i Første Instans, afvises.
            
         
               3)
            
            
               Selskabet T-mobile Austria GmbH betaler sagens omkostninger.
            
         
      (1)  EFT C 169 af 13.7.2002.